
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

R E P U B L I K A  H R V A T S K A 

R J E Š E N J E

Trgovački sud u Rijeci po stečajnoj sutkinji Emi Brdovčak, u stečajnom postupku nad dužnikom ELEKTROMEHANIKA MARINE d.o.o. u stečaju, Rijeka, Tina Ujevića bb, OIB: 02336354353, MBS: 040242247, 7. veljače 2018.,

r i j e š i o    j e

I.	Utvrđuje se da je prvi razlučni vjerovnik u prednosnom redu Pert d.o.o. Ilok, Hercegovačkih brigada 27, OIB: 42255248046, podneskom od 26. siječnja 2018. izjavio da kupuje nekretninu stečajnog dužnika označenu kao k.č.br. 1809/6, upisanu u z.k.ul. 3664, k.o. Srdoči, upisanu u zemljišnim knjigama Općinskog suda u Rijeci, zemljišnoknjižni odjel Rijeka, a koja u naravi predstavlja industrijsko dvorište i gospodarsku zgradu, površine 1065 m2 te da stavlja u prijeboj svoju tražbinu u iznosu od 3.318.008,04 kn s protutražbinom stečajnog dužnika u visini utvrđene vrijednosti nekretnine od 2.557.614,00 kn. 

II.	Razlučnom vjerovniku Pert d.o.o. Ilok, Hercegovačkih brigada 27, OIB: 42255248046, dosuđuje se nekretnina stečajnog dužnika ELEKTROMEHANIKA MARINE d.o.o. u stečaju, Rijeka, Tina Ujevića bb, OIB: 02336354353 i to: 
nekretnina označena kao k.č.br. 1809/6, upisana u z.k.ul. 3664, k.o. Srdoči, upisana u zemljišnim knjigama Općinskog suda u Rijeci, zemljišnoknjižni odjel Rijeka, a koja u naravi predstavlja industrijsko dvorište i gospodarsku zgradu, površine 1065 m2. 

III.	Razlučni vjerovnik Pert d.o.o. Ilok, Hercegovačkih brigada 27, OIB: 42255248046, oslobađa se polaganja kupovnine za nekretninu iz točke I. izreke ovog rješenja.

IV.	Razlučni vjerovnik Pert d.o.o. Ilok, Hercegovačkih brigada 27, OIB: 42255248046, pozvati će se na uplatu troškova utvrđivanja predmeta razlučnog prava i troškova unovčenja predmeta na kojem postoji razlučno pravo sukladno odredbi čl. 254. Stečajnog zakona („Narodne novine“ broj 71/15 i 104/17; dalje: SZ) koji će se obračunati nakon pravomoćnosti rješenja o dosudi, a sukladno odredbi čl. 254. st. 1. SZ-a. 

V.	Određuje se upis prava vlasništva u korist razlučnog vjerovnika Pert d.o.o. Ilok, Hercegovačkih brigada 27, OIB: 42255248046, na dosuđenoj nekretnini iz točke I. izreke ovog rješenja i to nakon pravomoćnosti ovoga rješenja o dosudi i nakon što položi iznos iz točke IV. izreke ovoga rješenja.

VI.	Određuje se brisanje zemljišnoknjižnog upisa koji prestaje prodajom nekretnine označene kao k.č.br. 1809/6, upisane u z.k.ul. 3664, k.o. Srdoči, upisane u zemljišnim knjigama Općinskog suda u Rijeci, zemljišnoknjižni odjel Rijeka, a koja u naravi predstavlja industrijsko dvorište i gospodarsku zgradu, površine 1065 m2 i to: 
- 2.1. zabilježbe od 11. 10. 2017., poslovni broj Z-39488/2017 rješenja Trgovačkog suda u Rijeci poslovni broj Ovr-144/16-5 od 11. 10. 2017. kojim se bilježi postupak prodaje nekretnine koji će se voditi pod poslovnim, brojem St-379/12, 
- 1.1. zabilježbe pokretanja ovršnog postupka na nekretninama upisanim pod A, poslovni broj Ovr-4204/11, zaprimljeno 24. 11. 2011., broj Z-17268/11,
- 3. 1. zabilježbe pokretanja ovršnog postupka Općinskog suda u Rijeci poslovni broj Ovr-1242/13 od 5. ožujka 2013, zaprimljeno 24. 11. 2011., broj Z-17268/11,
- 8. 1. uknjižbe prava zaloga na nekretninama upisanim u A u iznosu od 275.000,00 EUR-a u kunskoj protuvrijednosti uz pripadajuće kamate, naknade i troškove za korist Pert d.o.o., OIB: 42255248046, Ilok, Hercegovačkih brigada 27, zaprimljeno 22. 12. 2009., broj Z-21839/09,
- 9. 1. uknjižbe prava zaloga u iznosu od 727,947,66 kn uz odgovarajuće kamate, troškove i naknade sukladno rješenju, za korist Republike Hrvatske – Ministarstvo financija, Porezna uprava, Područni ured Rijeka, zaprimljeno 27. 1. 2012., broj Z-1327/12,
- 11.1. zabilježbe, ovrhe, rješenja o ovrsi poslovni broj Ovr-2728/16 od 8. 8. 2016., utvrđenjem vrijednosti nekretnine, njenom prodajom te namirenjem ovrhovoditelja iz novčanog iznosa dobivenog prodajom, zaprimljeno 11. kolovoza 2016., pod brojem Z-17894/2016. 
i to sve nakon pravomoćnosti ovoga rješenja o dosudi i nakon namirenja iznosa iz točke IV. izreke ovoga rješenja.

VII. 	Nalaže se Općinskom sudu u Rijeci izvršiti uknjižbu prava vlasništva, te brisanje zabilježbi i tereta na temelju pravomoćnog rješenja o dosudi i potvrde ovog suda da je u cijelosti namiren iznos iz točke IV. izreke ovog rješenja.

VIII. 	Nekretnina iz točke I. izreke ovog rješenja predat će se kupcu zaključkom o predaji nekretnine nakon što ovo rješenje postane pravomoćno i po namirenju iznosa iz točke IV. izreke ovog rješenja.

IX.	Ovo će se rješenje objaviti na e-oglasnoj ploči suda i mrežnim stranicama Financijske agencije (čl.103. st.4. OZ-a).

X.	Smatrat će se da je ovo rješenje dostavljeno svim osobama kojima se dostavlja zaključak o prodaji te svim sudionicima u dražbi istekom trećeg dana od dana njegova isticanja na e-oglasnoj ploči suda. Te osobe imaju pravo tražiti da im se u sudskoj pisarnici neposredno preda otpravak rješenja.

XI. 	Nalaže se Općinskom sudu u Rijeci da u zemljišnim knjigama izvrši zabilježbu dosude nekretnina opisanih u točki I. izreke ovog rješenja (čl. 89. st.1. Zakona o zemljišnim knjigama).

Obrazloženje

Rješenjem ovog suda poslovni broj Ovr-144/16-5 od 11. listopada 2017. određena je prodaja nekretnine stečajnog dužnika označene kao k.č.br. 1809/6, upisane u z.k.ul. 3664, k.o. Srdoči, upisane u zemljišnim knjigama Općinskog suda u Rijeci, zemljišnoknjižni odjel Rijeka. Prodaja je određena na prijedlog stečajne upraviteljice temeljem čl. 247. st.1. u vezi s čl. 441. st. 2. Stečajnog zakona („Narodne novine“ broj 71/15, dalje: SZ) uz odgovarajuću primjenu propisa o ovrsi kojima je uređena ovrha na nekretnini, a nakon što se Općinski sud u Rijeci oglasio stvarno nenadležnim za postupanje u ovršnom postupku poslovni broj Ovr-2728/16, uslijed otvaranja stečajnog postupka nad stečajnim dužnikom.  
	
Zaključkom od 23. siječnja 2018. određeni su način i uvjeti prodaje nekretnine stečajnog dužnika te je utvrđena njezina vrijednost u visini od 2.557.614,00 kn. 

Podneskom od 26. siječnja 2018. prvi razlučni vjerovnik u prednosnom redu – Pert d.o.o. Ilok je izjavio prijeboj svoje tražbine u visini od 3.318.008,04 kn s utvrđenom vrijednosti nekretnine u visini od 2.557.614,00 kn koja je predmet prodaje i na kojoj ima uknjiženo založno pravo. 

Odredbom čl. 247. st. 7. SZ-a propisano je da prvi razlučni vjerovnik u prednosnom redu može izjaviti da kupuje nekretninu i da stavlja u prijeboj svoju tražbinu s protutražbinom stečajnog dužnika po osnovi cijene u visini utvrđene vrijednosti nekretnine. 

Uvidom u zemljišno – knjižni izvadak za predmetnu nekretninu, utvrđeno je da je Pert d.o.o. Ilok prvi razlučni vjerovnik u prednosnom redu jer je prijedlog za uknjižbu založnog prava na predmetnoj nekretnini u njegovu korist zaprimljen 22. prosinca 2009., pod brojem Z-21839/09 u iznosu od 275.000,00 EUR-a u kunskoj protuvrijednosti uz pripadajuće kamate, naknade i troškove te ima prednost pri namirivanju sukladno odredbi čl. 302. st. 2. Zakona o vlasništvu i drugim stvarnim pravima („Narodne novine“ broj  91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14; dalje: ZVIDSP) i čl. 45. st. 1. Zakona o zemljišnim knjigama („Narodne novine“ broj 91/96, 68/98, 137/99, 114/01, 100/04, 107/07, 152/08, 126/10, 55/13, 60/13; dalje: ZZK) u odnosu na založnog vjerovnika Republiku Hrvatsku (u odnosu na koju je prijedlog za uknjižbu založnog prava zaprimljen 27. siječnja 2012.). 

S obzirom na navedeno te uvažavajući okolnost da je sukladno odredbi čl. 247. st. 7. SZ-a Pert d.o.o. Ilok izjavio prijeboj svoje tražbine s protutražbinom stečajnog dužnika u smislu odredbe čl. 247. st. 7. SZ-a, ovaj sud je utvrdio da su ispunjeni uvjeti za dosudu nekretnine koja je bila predmet prodaje ovom razlučnom vjerovniku. 

Kako je utvrđena vrijednost predmetne nekretnine 2.557.614,00 kn, dok je tražbina razlučnog vjerovnika veća i iznosi 3.318.008,04 kn (prema neosporenom obračunu razlučnog vjerovnika dostavljenom na ročištu održanom 6. prosinca 2017.) razlučni vjerovnik nije dužan položiti kupovninu za predmetnu nekretninu. 

Troškove iz čl. 254. SZ-a podmiriti će razlučni vjerovnik – kupac, koji će se, nakon pravomoćnosti ovog rješenja pozvati na uplatu navedenih troškova.

Slijedom navedenog, a temeljem te čl. 103. – čl. 109. OZ-a odlučeno je kao u točkama I. do X. izreke ovog rješenja, a temeljem čl. 89. st.1. ZZK-a kao u točki X. izreke rješenja.

	Nakon pravomoćnosti ovoga rješenja o dosudi i nakon što kupac – razlučni vjerovnik položi iznos troškova utvrđivanja i unovčenja iz čl. 254. SZ-a, sud će posebnim zaključkom odrediti da mu se nekretnina preda u posjed.

U Rijeci, 7. veljače 2018.

    Sutkinja
Ema Brdovčak  
     





UPUTA O PRAVNOM LIJEKU:
Protiv rješenja nezadovoljna stranka može podnijeti žalbu. Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova, a o žalbi odlučuje Visoki trgovački sud Republike Hrvatske. 
Pravo na žalbu imaju i osobe koje su sudjelovale na dražbi kao ponuditelji. 

